**PRIJEDLOG UGOVORA**

Gospodarski subjekt je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi (NN 120/16).

*(Potpisom i ovjerom ovog prijedloga Ugovora ponuditelj prihvaća opće uvjete Ugovora koji će biti sklopljen ukoliko ponuda ponuditelja bude odabrana kao ekonomski najpovoljnija.)*

**PSIHIJATRIJSKA BOLNICA** **UGLJAN**, Ulica otočkih dragovoljaca 42, Ugljan (Općina Preko), OIB: 43171567819, zastupana po ravnatelju Mladenu Mavaru (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_

zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač),

sklapaju dana \_\_\_\_\_\_\_\_\_\_\_\_\_

**UGOVOR O JAVNOJ NABAVI RADOVA**

**Broj \_\_\_\_\_**

***Predmet ugovora***

**Članak 1.**

(1) Predmet ugovora je izvođenje radova energetske obnove zgrade \_\_\_\_\_\_\_\_\_\_\_\_\_\_ Psihijatrijske bolnice Ugljan, Otočkih dobrovoljaca 42, Ugljan, temeljem Odluke o odabiru od \_\_\_\_\_\_\_\_\_\_\_\_ donesene u otvorenom postupku javne nabave pod brojem objave u EOJN \_\_\_\_\_\_\_\_\_\_\_\_\_\_\_\_\_\_\_\_i evidencijskim brojem nabave MN-60/19., za grupu \_\_\_\_\_\_\_\_\_\_.

(2) Sukladno Odluci iz st. 1. ovog članka, naručitelj naručuje, a izvođač se obvezuje izvesti radove koji uključuju građevinsko-obrtničke radove, radove instalacije dovoda i odvoda vode, elektroinstalaterske radove, radove na strojarskim instalacijama, a sve sukladno tehničkoj dokumentaciji (Glavnom projektu glavnog projektanta Miroslava Popovića, dipl.ing.arh., zajedničke oznake \_\_ – GP – 18 - ZO, od svibnja 2018., a koji se sastoji od 3 mape -arhitektonski projekt - mapa 1/3; strojarski projekt - mapa 2/3; elektrotehnički projekt - mapa 3/3) i detaljima usuglašenim sa projektantima te prema troškovniku koji je sastavni dio ovog Ugovora.

***Opseg radova***

**Članak 2.**

(1) Izvođač se obvezuje radove iz čl. 1. ovog Ugovora izvesti prema opisu, opsegu, vrsti i kakvoći iz usvojenog ponudbenog troškovnika i ponudi.

(2) Izvođač potpisom ovoga ugovora potvrđuje da su mu poznati svi uvjeti za izvođenje radova, da je upoznat s lokacijom te da je proučio dokumentaciju za izvođenje radova. Ugovoreni radovi mogu se u tijeku izvođenja radova promijeniti samo uz prethodni pisani nalog Naručitelja i odobrenje Nadzornog inženjera.

(3) Izvođač neće imati pravo na naknadnu izmjenu odredbi ovog Ugovora s osnova nepoznavanja uvjeta iz stavka 1. ovog članka.

***Vrijednost radova (cijena)***

**Članak 3.**

(1) Vrijednost radova iz čl. 1. ovog Ugovora bez PDV-a iznosi \_\_\_\_\_\_\_\_\_\_\_\_\_\_\_\_\_\_\_, što uvećano za iznos PDV-a od \_\_\_\_\_\_\_\_\_\_, iznosi ukupno \_\_\_\_\_\_\_\_\_\_\_\_\_ s PDV-om.

(2) Ugovorene jedinične cijene, prema ponudbenom troškovniku, su fiksne i neće se mijenjati za cijelo vrijeme važenja ovog ugovora, što uključuje razdoblje od sklapanja ugovora do ispunjenja uvjeta za njegovu primjenu i provođenje te razdoblje do završetka svih radova, odnosno ispunjenja svih ugovornih obveza. Isto vrijedi i u slučaju da dođe do promjena količina iz ugovornog troškovnika na više ili manje. Cijena obuhvaća sve troškove rada i materijala na gradilištu te sve troškove putovanja, noćenja, administrativne podrške, sve ostale troškove i izdatke ponuditelja, neophodne za uspješno izvršenje zadataka i ugovorenih radova.

(3) Eventualni radovi nepredviđeni u ponudbenom troškovniku i viškovi radova u odnosu na količine iz ponudbenog troškovnika, a koji se pojave prije ili u toku izvođenja radova moraju se odobriti unaprijed od strane naručitelja i nadzornog inženjera da bi bili izvedeni. Ovi radovi obračunati će se po stvarno izvedenim količinama, po upisu u građevinski dnevnik i građevinsku knjigu i po odobrenju nadzornog inženjera, a naplatiti će se po tržišnim cijenama (nepredviđeni radovi) ili po jediničnim cijenama iz ponudbenog troškovnika (viškovi radova). Radovi iz ovog stavka mogu se ugovoriti posebnim aneksom ovog ugovora.

***Način i uvjeti plaćanja***

**Članak 4.**

(1) Ugovorenu vrijednost radova iz članka 6. ovog Ugovora naručitelj se obvezuje platiti izvođaču na njegov žiro račun broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, temeljem ovjerenih privremenih mjesečnih i ovjerene okončane situacije, u roku od 60 (šezdeset) dana od ovjere situacije.

(2) Privremene mjesečne, kao i okončanu situaciju izvođač će dostaviti na ovjeru nadzornom inženjeru zadnjeg dana u mjesecu za tekući mjesec u 4 (četiri) primjerka od kojih nakon ovjere 3 (tri) primjerka ostaju naručitelju, a 1 (jedan) primjerak dostavlja se izvođaču.

(3) Naručitelj može situacije osporavati u pogledu iznosa, količine, kvalitete i vrste izvedenih radova, ali nesporni dio dužan je platiti u roku iz stavka 1. ovoga članka. Osporeni dio situacije predstavnici ugovornih strana razriješiti će u roku od 8 dana nakon dana ovjere nespornog dijela situacije.

(4) Ugovorne strane suglasno utvrđuju da je isključena mogućnost isplate predujma (avansa).

***Rokovi izvršenja radova***

**Članak 5.**

(1) Izvođač je dužan sve radove koji su predmet ovog ugovora završiti, u skladu sa usuglašenim terminskim planom koji je sastavni dio ovog ugovora, u roku od 180 kalendarskih dana od dana uvođenja u posao.

(2) Početak izvođenja radova je dan uvođenja izvođača u posao pri čemu se smatra da je izvođač uveden u posao kada mu naručitelj omogući pristup lokaciji izvođenja radova i dostavi gradilišnu dokumentaciju, što se utvrđuje zapisnikom kojeg potpisuje ovlašteni predstavnik naručitelja, ovlašteni predstavnik izvođača i nadzorni inženjer.

(3) Naručitelj će uvesti izvođača u posao u roku 15 (petnaest) dana po obostrano potpisanom ugovoru o javnoj nabavi radova i obavijesti naručitelja izvođaču o osiguranim ukupnim financijskim sredstvima za pojedinu grupu (kumulativno) (*napomena: ovo se odnosi na prve dvije zgrade, odnosno Grupu 3. i Grupu 4.*)

***ili***

Naručitelj će uvesti izvođača u posao u roku od 15 (petnaest) dana od ispunjenja pretpostavki za početak radova na predmetnoj zgradi, o čemu će naručitelj odmah obavijestiti izvođača. Okvirni dan uvođenja u posao određen je terminskim planom koji je sastavni dio ovog ugovora (*napomena: ovo se odnosi na preostale zgrade, odnosno Grupu 1., Grupu 2.i Grupu 5.*)

(4) Završetak izvođenja radova je dan kada je izvođač uredno završio sve ugovorene radove, i građevinu predao naručitelju, pri čemu se uredno izvršenje predmeta nabave potvrđuje Zapisnikom o primopredaji radova, ovjerenim od strane ugovornih strana, odnosno njihovih opunomoćenika te nadzornog inženjera, a kojim se potvrđuje da su svi ugovoreni radovi izvedeni.

**Članak 6.**

(1) Izvođač je dužan vrijeme izvođenja radova prilagoditi procesu rada u bolnici te je dužan odmah, po nalogu odgovorne osobe naručitelja ili po vlastitoj odluci uz obavijest naručitelju, organizirati rad vikendom (subota i nedjelja) te noćni rad, ukoliko se to ukaže kao nužno za završetak radova u predviđenom roku.

(2) Izvođač ima pravo na produženje roka u formi aneksa ovog ugovora uslijed nastupa izvanrednih okolnosti na koje nije mogao utjecati niti ih je mogao predvidjeti, pri čemu se uobičajene vremenske neprilike ne smatraju izvanrednom okolnošću. Naručitelj po slobodnoj ocjeni, u skladu sa praksom Ministarstva graditeljstva i prostornog uređenja i Fonda za zaštitu okoliša i energetsku učinkovitost, ocjenjuje da li je okolnost na koju se izvođač poziva izvanredna okolnost ili ne.

(3) Izvođač radova dužan je odmah obavijestiti naručitelja o nastupanju izvanrednih okolnosti zbog kojih je spriječen izvoditi radove, te podnijeti naručitelju zahtjev za produženje roka završetka radova u pismenom obliku najkasnije u roku od 3 (tri) dana od dana prestanka događaja zbog kojeg je spriječen izvoditi radove.

**Članak 7.**

(1) Izvođač je dužan dostaviti naručitelju na odobrenje terminski plan izvođenja radova najkasnije u roku 8 dana od potpisivanja ovog ugovora, a na koji se plan naručitelj dužan očitovati u roku od 3 dana od primitka terminskog plana. Ukoliko je potrebno izvršiti izmjene terminskog plana izvođač ih je dužan učiniti u roku od 3 dana od primitka obavijesti naručitelja i u istome roku dostaviti izmijenjen terminski plan.

(2) Terminski plan radova mora sadržavati dinamiku izvođenja ugovorenih radova u formi grafikona i specificiran prema vrstama radova, vodeći računa o krajnjem roku završetka izvođenja svih radova, te vodeći računa o uvjetima propisanim u točki 2.8. Dokumentacije o nabavi povodom koje se i sklapa ovaj ugovor.

(3) Terminski plan radova mora biti odobren pisanim putem od strane zakonskog zastupnika naručitelja te se isti smatra dijelom ovog ugovora.

(4) U slučaju da kod izvedbe radova dođe do odstupanja od terminskog plana, izvođač je dužan bez odgode ažurirati terminski plan, uz suglasnost naručitelja i nadzornog inženjera.

***Podugovaratelj***

*Napomena ponuditeljima: ZJN propisuje koje podatke mora sadržavati ugovor o javnoj nabavi ukoliko se njegov dio daje u podugovor. Kako se radi o prijedlogu Ugovora, ova će točka, u smislu podataka o podugovaratelju biti dorađena prije sklapanja Ugovora***.**

**Članak 8.**

(1) Izvođač ustupa izvršenje dijela ugovorenih radova podugovaratelju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*naziv ili tvrtka, sjedište, OIB, broj računa, zakonski zastupnici podugovaratelja*).

(2) Izvođač ustupa podugovaratelju iz st. 1. ovog članka slijedeće radove:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(predmet ili količina, vrijednost ili postotni udio)*

(3) Izvođač se obvezuje odmah bez odgode, nakon zaključenja Ugovora staviti na uvid naručitelju podugovor koji je u svrhu izvođenja radova navedenih u stavku 2. ovog članka sklopio s podugovarateljem iz st. 1. ovog članka.

**Članak 9.**

Izvođač snosi punu odgovornost za radove koje je prema ovom Ugovoru povjerio podugovaratelju iz čl. 8. ovog Ugovora, sukladno odredbama važećeg Zakona o obveznim odnosima i Zakona o javnoj nabavi.

**Članak 10.**

Izvođač koji nema sjedište u Republici Hrvatskoj, dužan je najkasnije do dana uvođenja u posao, naručitelju dostaviti dokaze da o ispunjavanju uvjeta za obavljanje djelatnosti građenja u Republici Hrvatskoj sukladno Zakonu o poslovima i djelatnostima u prostornom uređenju i gradnji (NN 78/15, 118/18).

***Prava i obveze izvođača***

**Članak 11.**

(1) Izvođač se obvezuje izvoditi radove prema odobrenoj projektnoj dokumentaciji, zahtjevima naručitelja, pravilima struke, važećim standardima i tehničkim propisima Republike Hrvatske. Ukoliko izvođač uoči nedostatke u tehničkoj dokumentaciji dužan je o tome pravovremeno izvijestiti naručitelja.

(2) Izvođač se obvezuje obavljati radove stručno i kvalitetno na način i u rokovima određenim ovim Ugovorom i terminskim planom koji je sastavni dio ovog Ugovora.

(3) Izvođač se obvezuje radove obavljati s pozornošću dobrog gospodarstvenika nastojeći da, s obzirom na namjenu i zahtjeve naručitelja posao bude obavljen što ekonomičnije i svrsishodnije, uz poštivanje ugovorenih rokova, kao i rokova provedbe projekta u okviru kojeg se sklapa ovaj Ugovor.

(4) Izvođač se obvezuje poduzeti mjere sigurnosti za svoje radnike, prolaznike, promet, građevinu, susjedne objekte i okolicu, te poštivati druge obveze i ograničenja koja za njega proizlaze iz Zakona o zaštiti na radu, Zakona o građenju objekta i internih propisa krajnjeg korisnika, pri čemu sve troškove provedbe ovih mjera sigurnosti na gradilištu snosi izvođač.

(5) Izvođač se obvezuje poštivati program rada i kućni red gradilišta.

(6) Izvođač se obvezuje pisanim putem izvijestiti naručitelja o završetku radova i primopredaji istih.

**Članak 12.**

(1) Izvođač je odgovoran za sve eventualne propuste i greške koji su posljedica nepoštivanja odredbi ovog ugovora, Zakona o zaštiti na radu, Zakona o građenju objekta i drugih pozitivnih propisa koje je izvođač dužan poštivati u obavljanju svoje djelatnosti.

(2) U slučaju ne pridržavanja obveza navedenih u ovom članku naručitelj ima pravo odbiti ovjeru i isplatu situacije.

**Članak 13.**

U izvođenju ugovorenih radova, izvođač je u pogledu materijala za izvođenje ugovorenih radova posebice dužan:

* za cijelo vrijeme izvođenja ugovorenih radova osigurati dovoljnu količinu materijala, kako bi se ugovoreni radovi mogli pravovremeno obavljati,
* na zahtjev naručitelja odmah dostaviti dokumentaciju iz koje je vidljivo da su ugovoreni materijali i oprema naručeni od izvornog dobavljača, na način previđen projektom i troškovnikom,
* vršiti potrebna prethodna i tekuća ispitivanja po vrsti i obimu predviđenom u tehničkim uvjetima kao i kontrolna ispitivanja u okviru vrsta i obima predviđenih normama,
* koristiti materijale u izvođenju ugovorenih radova koji imaju ateste, koje je ateste obvezan redovno arhivirati u posebnu knjigu i po zahtjevu naručitelja pružiti mu ih na uvid.

**Članak 14.**

(1) Izvođač daje naručitelju jamstvo za rokove, solidnost i kvalitetu izvedenih radova, materijala i opreme u jamstvenom roku.

(2) Ugovorne strane suglasno utvrđuju da jamstveni rok teče od dana uspješno izvršene primopredaje ugovorenih radova, a traje do isteka zakonom propisanih jamstvenih rokova.

(3) Jamstveni rok za kvalitetu izvedenih radova iznosi \_\_ (\_\_\_\_) godina.

(4) Za ugrađenu opremu vrijede jamstva proizvođača opreme.

***Građevinski dnevnik i druga dokumentacija***

**Članak 15.**

(1) Izvođač je obvezan voditi Građevinski dnevnik (svakodnevno) i Građevinsku knjigu.

(2) Građevinski dnevnik je valjani dokument u odnosima naručitelja i izvođača u tijeku izvođenja radova, pa sve promjene, primjedbe i podaci koji mogu utjecati na izvršenje i kvalitetu radova, moraju biti svakodnevno uneseni u Građevinski dnevnik i potpisani od strane voditelja gradilišta, a što izvođač mora omogućiti i nadzornom inženjeru.

(3) Građevinski dnevnik se vodi u dva primjerka, od kojih jedan primjerak preuzima odgovorna osoba naručitelja u ime naručitelja, a drugi ostaje kod izvođača.

(4) Naručitelj će odbiti ovjeru privremenih i okončane situacije ukoliko mu nije prezentirana građevinska knjiga.

**Članak 16.**

Osim građevinskog dnevnika i građevinske knjige izvođač je u obvezi na gradilištu imati i:

* Tehničku dokumentaciju iz koje se može utvrditi da li se radovi izvode prema postojećim propisima o tehničkim normativima i hrvatskim standardima (ateste, certifikate sukladnosti, rezultate ispitivanja i dr.)
* Rješenje o upisu u sudski registar odnosno sve potrebne dozvole i rješenja prema Zakonu o gradnji i drugim pozitivnim propisima Republike Hrvatske
* Akt o postavljanju voditelja građenja i drugih odgovornih osoba na gradilištu
* terminski plan izvođenja radova
* shemu organizacije gradilišta
* tehnički opis organizacije izvođenja radova
* drugu dokumentaciju ako je to određeno pozitivnim propisima ili ugovorom

***Jamstvo za uredno ispunjenje ugovora***

**Članak 17.**

(1) Izvođač se obvezuje u roku od 8 (osam) dana od dana obostranog potpisa ovog ugovora dostaviti naručitelju jamstvo za uredno ispunjenje ugovora za slučaj povrede ugovornih obveza na iznos od 5% (pet posto) od ugovorene vrijednosti ugovora bez PDV.

(2) Bankarska garancija mora biti neopoziva, bezuvjetna, «na prvi poziv» i «bez prigovora». Bankarska garancija za uredno ispunjenje s rok valjanosti 30 dana dužim od ugovorenog roka za završetak radova.

(3) Bankarska garancija za uredno ispunjenje ugovornih obveza protestirat će se (naplatiti) u slučaju povrede ugovornih obveza.

(4) Izvođač može umjesto bankarske garancije dati novčani polog u iznosu od 5% (pet posto) od ukupne ugovorene vrijednosti ugovora bez PDV-a. Polog se u odgovarajućem iznosu uplaćuje u korist računa HR 8523900011100961630 kod Hrvatske poštanske banke, poziv na broj: 60-2019, model 00. Pod svrhom plaćanja potrebno je navesti da se radi o jamstvu za uredno ispunjenje ugovora te navesti evidencijski broj nabave.

(5) Naručitelj će jamstvo za uredno ispunjenje ugovornih obveza vratiti odabranom ponuditelju u roku od 30 dana od usvajanja uvjeta za povratak jamstva (konačna primopredaja radova i potpisanog Primopredajnog zapisnika - kumulativno) te ukoliko je dostavljeno uredno jamstvo za otklanjanje nedostataka u jamstvenom roku (kumulativno).

(6) Ukoliko izvođač ne dostavi jamstvo iz stavka 1. ovoga članka u ugovorenom roku naručitelj može naplatiti jamstvo za ozbiljnost ponude i raskinuti ovaj Ugovor pisanom jednostranom izjavom naručitelja.

(7) Izvođač jamči da su izvršeni radovi u skladu s propisima struke i da nemaju mana, koje umanjuju vrijednost ili njihovu podobnost za redovnu upotrebu određenu ugovorom.

***Jamstvo za otklanjanje nedostataka u jamstvenom roku***

**Članak 18.**

(1) Izvođač se obvezuje nakon izvršenih radova, a prije konačne primopredaje radova i potpisanog Primopredajnog zapisnika predati naručitelju jamstvo za otklanjanje nedostataka u jamstvenom roku za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

(2) Izvođač se obvezuje istovremeno (zajedno) predati naručitelju sljedeća jamstva:

* bankarska garancija koja mora biti neopoziva, bezuvjetna, «na prvi poziv» i «bez prigovora» u visini 10% (deset posto) od cijene ukupno izvedenih radova bez PDV-a, s rokom važenja od 2 godine od dana primopredaje radova i
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3) Izvođač može umjesto sredstava jamstva za otklanjanje nedostataka u jamstvenom roku iz ovog članka dati novčani polog u iznosu od 10% od ukupne vrijednosti ugovora bez PDV-a. Polog se u odgovarajućem iznosu uplaćuje u korist računa HR 8523900011100961630, kod Hrvatske poštanske banke d.d., poziv na broj: 60-2019, model 00, s naznakom da se radi o jamstvu za otklanjanje nedostataka i naznakom evidencijskog broja nabave pod svrhom plaćanja.

***Jamstvo o osiguranju za pokriće odgovornosti iz djelatnosti***

**Članaka 19.**

(1) Izvođač se obvezuje, u roku od 8 (osam) dana od dana sklapanja ovog ugovora, a prije uvođenja izvođača u posao dostaviti naručitelju jamstvo o osiguranju za pokriće odgovornosti iz djelatnosti u obliku police osiguranja, bez franšize, s minimalno osiguranom svotom po štetnom događaju u iznosu od 200.000,00 kn za odgovornost prema trećima i 300.000,00 kn za osiguranje imovinskih šteta koje mogu nastati na građevini i okolnim građevinskim objektima uslijed izvođenja radova, zajedno sa dokazom o uplaćenoj premiji ili prvoj rati osiguranja.

(2) Polica osiguranja iz prethodnog stavka će se za vrijeme izvođenja radova do uredne primopredaje vinkulirati u korist naručitelja, uz uvjet da se prava u slučaju štetnog događaja prenose na naručitelja do navedenog iznosa, i mora vrijediti najranije do dana završetka radova i zaključenja Zapisnika o primopredaji radova, određeno kalendarskim danom.

(3) Ukoliko iz bilo kojeg razloga dođe do produljenja roka izvođenja radova iz čl. 1. ovog Ugovora izvođač je dužan dostaviti presliku police osiguranja gradilišta iz koje je razvidno da je nova polica osiguranja gradilišta ugovorena pod istim uvjetima s rokom važenja do roka ugovorenog dodatkom ugovora.

(4) Izvođač je dužan za cijelo vrijeme trajanja ovog Ugovora imati važeću policu osiguranja za pokriće od odgovornosti iz djelatnosti, a u slučaju isteka roka važenja police osiguranja iz ovog članka, izvođač je istu dužan bez odgode odgovarajuće produljiti i u preslici dostaviti naručitelju najkasnije u roku od narednih 8 dana.

***Prava i obveze naručitelja***

**Članak 20.**

(1) Naručitelj se obvezuje uvesti izvođača u posao sukladno čl. 5. ovog Ugovora.

(2) Naručitelj se obvezuje poduzeti potrebne radnje radi osiguranja novčanih sredstva za isplatu ugovorene cijene i plaćati izvedene radove u skladu s odredbama članka 4. ovog Ugovora.

(3) Naručitelj se obvezuje vršiti nadzor nad izvođenjem radova preko svog ovlaštenog predstavnika sukladno čl. 29. ovog ugovora.

(4) Naručitelj se obvezuje izvođaču osigurati mjesto za priključak električne energije i vode za izvođenje radova.

***Raskid ugovora***

**Članak 21.**

(1) Naručitelj može raskinuti ovaj ugovor u slučaju da:

* Izvođač ne započne s izvođenjem ugovorenih radova u ugovorenom roku ili
* radovi ne napreduju kako je predviđeno terminskim planom koji je sastavni dio ovog Ugovora ili
* Izvođač ne obavlja radove kvalitetno i u skladu s pravilima struke,

a na što će naručitelj će upozoriti izvođača i odrediti mu dodatni primjereni rok za ispunjenje ugovornih obveza.

(2) Ukoliko izvođač niti po proteku određenog primjerenog roka ne ispuni svoje ugovorne obveze, a za to nema opravdanog razloga, naručitelj je ovlašten jednostrano raskinuti ovaj Ugovor te izvođenje radova ili dijela radova povjeriti drugom izvođaču, uz provedbu odgovarajućeg postupka. To pravo naručitelj ima i u slučaju ako je, neovisno o broju dana kašnjenja, opravdano očekivati da izvođač neće biti u mogućnosti dovršiti radove u ugovorenom roku.

(3) U slučaju raskida iz stavka 2. ovog članka. Naručitelj će naplatiti jamstvo za uredno ispunjenje ugovora iz članka 17. ovoga Ugovora u cijelosti.

**Članak 22.**

(1) Naručitelj može raskinuti ovaj ugovor i naplatiti jamstvo za uredno ispunjenje ugovora iz članka 17. ovoga Ugovora i u sljedećim slučajevima:

* ako Izvođač radova kasni s izvođenjem radova zbog okolnosti koja se ne smatra izvanrednom sukladno čl. 6. ovog Ugovora, više od 30 kalendarskih dana,
* ako je Izvođač radova izgubio pravnu i poslovnu sposobnost ili tehničku i stručnu sposobnost, a nije dostavio dokaz o tome da je istu ponovno stekao ili produljio,
* ako je Izvođač radova u ponudi izjavio da radove izvodi samostalno vlastitim kapacitetima, a na gradilištu se zateknu radnici koji nisu zaposlenici izvođača radova,
* ako je Izvođaču radova izdana zabrana obavljanja profesionalne djelatnosti.

(2) Naručitelj može raskinuti ovaj Ugovor u sljedećim slučajevima:

* ako nadležno tijelo uprave zabrani daljnje izvođenje ugovorenih radova zbog okolnosti koje nisu na strani izvođača,
* ako prestane potreba za izvođenjem radova,
* ako nastupe druge okolnosti ili događaji koji onemogućavaju izvršenje ugovora.

**Članak 23.**

Za slučaj prestanka ovog Ugovora po bilo kojoj osnovi, izvođač se obvezuje u roku od 8 (osam) dana od dana prestanka ugovora predati naručitelju u posjed gradilište slobodno od osoba i stvari te propisno zaštićeno (konzervirano), kao i dostaviti naručitelju cjelokupnu tehničku dokumentaciju, o čemu će se između naručitelja i izvođača radova sačiniti zapisnik kojim će se evidentirati stanje gradilišta na dan predaje u posjed naručitelju.

**Članak 24.**

Raskid ovog Ugovora, osim u slučajevima iz članka 17. st 6. ovog Ugovora i u slučajevima izričito navedenim u ovom Ugovoru, nastupa pretekom roka od 30 (trideset) dana od dana upućivanja pismena o otkazu ili raskidu ovog Ugovora drugoj ugovornoj strani, poštom preporučeno s povratnicom na adresu iz ovog Ugovora.

**Članak 25.**

(1) U slučaju raskida ovog Ugovora ili potpune obustave izvođenja ugovorenih radova, okončani obračun i primopredaju radova naručitelju, izvršit će posebna komisija od 3 (tri) člana u koju ulaze ovlašteni predstavnik naručitelja, ovlašteni predstavnik izvođača i nadzorni inženjer.

(2) Obračun radova u slučaju iz stavka 1. ovoga članka mora se započeti najkasnije u roku od 10 (deset) dana i završiti u krajnjem roku od 30 (trideset) dana od nastupa raskida ili otkaza ovog Ugovora ili obustave izvođenja ugovorenih radova.

***Primopredaja radova i obračun radova***

**Članak 26.**

Primopredaja izvedenih radova vrši se u roku od 5 (pet) dana od dana završetka radova.

**Članak 27.**

(1) U slučaju postojanja nedostataka i primjedbi od strane naručitelja na izvedene radove koji se utvrde tijekom primopredaje izvedenih radova, izvođač je dužan pristupiti otklanjanju nedostataka najkasnije u roku od 10 (deset) dana od dana pregleda izvedenih radova.

(2) Izvođač je prilikom primopredaje ugovorenih radova obvezan vratiti svu tehničku dokumentaciju primljenu od naručitelja, kao i dostaviti naručitelju ateste za izvedene ugovorene radove, garantne listove za ugrađenu opremu te potrebne upute za rukovanje opremom.

(3) U slučaju da izvođač nije otklonio nedostatke na izvedenim radovima utvrđene bilo prethodnim pregledom u ostavljenom primjerenom roku, bilo prilikom primopredaje, naručitelj je ovlašten otkloniti nedostatke na ugovorenim radovima putem treće osobe, na trošak izvođača, pri čemu je ovlašten namiriti se putem jamstva za otklanjanje nedostataka u jamstvenom roku.

(4) U slučaju postojanja većih nedostataka na izvedenim radovima koji se ne mogu otkloniti, a za koje je odgovoran izvođač, naručitelj ima pravo na naknadu štete do visine ukupne cijene ugovorenih radova uvećane za eventualne troškove rušenja, dogradnje ili ponovne gradnje kao i izrade i/ili dorade projektne dokumentacije te produljenog stručnog nadzora, pri čemu je ovlašten namiriti se putem jamstva za otklanjanje nedostataka u jamstvenom roku.

(5) Ugovorne strane će o uspješno izvršenoj primopredaji radova sastaviti zapisnik koji potpisuju osobe koje su izvršile pregled, a ovjeravaju ovlašteni predstavnik naručitelja i izvođača te nadzorni inženjer.

(6) Zapisnikom o izvršenoj primopredaji radova utvrditi će se:

* jesu li radovi izvedeni u cijelosti prema ugovoru, projektno-tehničkoj dokumentaciji, propisima i pravilima struke;
* da li su radovi izvršeni u ugovorenom roku, a ako nisu, odstupanja od ugovorenog roka treba iskazati u danima u odnosu na ugovoreni rok završetka;
* odgovara li kvaliteta izvedenih radova ugovorenoj kvaliteti, odnosno koje radove mora izvođač o svom trošku dovršiti, popraviti ili otkloniti nedostatke i u kojem roku to treba učiniti;
* konstatirati primopredaju jamstvenih listova i atesta za opremu koju je Izvođač ugradio u građevinu, a za koju jamstvo daje proizvođač te opreme;
* konstatirati primopredaju tehničke dokumentacije;
* ostalo potrebno.

**Članak 28.**

(1) Okončani obračun izvedenih radova vrši se najkasnije u roku od 15 (petnaest) dana od dana uredne primopredaje radova.

(2) Naručitelj zadržava pravo da tijekom radova odustane od izvedbe pojedinih stavki iz ugovornog troškovnika kao i da daje naloge i odobrenje za viškove i nepredviđene radove, a što će se prethodno odobriti od strane naručitelja i nadzornog inženjera.

***Stručni nadzor***

**Članak 29.**

(1) Izvođenje ugovorenih radova naručitelj će neposredno nadzirati putem nadzornog inženjera, koji zastupa naručitelja pri izvođenju ugovorenih radova.

(2) Naručitelj je dužan prije početka izvođenja ugovorenih radova izvođaču pisanim putem dostaviti ime nadzornog inženjera.

(3) Izvođač se obvezuje omogućiti naručitelju nadzor nad izvršenjem ugovorenih radova, uključivo količinu i kvalitetu upotrijebljenih materijala, a sve sukladno ugovorenim troškovnicima.

(4) Nadzor nad izvođenjem radova sastoji se od kontrole ispunjenja ugovornih obveza izvođača i poduzimanja odgovarajućih mjera za realizaciju tih obveza, a što posebice uključuje kontrolu održavanja rokova isporuke izvođenja radova, kontrolu izvođenja radova te kontrolu kvalitete izvedenih radova.

(5) U izvršenju nadzora, naručitelj je posebice ovlašten putem nadzornog inženjera kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova, kontrolirati privremene i okončanu situaciju te ovjeravati i potpisivati građevinski dnevnik.

(6) Nadzorni inženjer ima pravo pristupa gradilištu, u radionice, pogone, skladišta materijala i drugo, a sve u svrhu obavljanja nadzora te pravo uvida u svu potrebnu dokumentaciju u okviru kontrole ispunjenja, ugovornih obveza izvođača.

(7) Nadzorni inženjer ima pravo narediti da se u primjerenom roku otklone svi uočeni nedostatci, kao i narediti obustavu izvođenja pojedinih radova koji se izvode nekvalitetno ili na drugi način odstupaju od odredbi ugovora, ako bi nastavljanje izvođenja tih radova moglo izazvati teže posljedice.

(8) Nadzorni inženjer može narediti i rušenje, odnosno otklanjanje pojedinih nekvalitetnih radova ili onih koji na drugi način bitno odstupaju od ugovora ako se ti radovi ni naknadno ne mogu uskladiti sa zahtjevima ugovora.

(9) Nadzorni inženjer može u slučaju potrebe, a u svrhu zaštite života, izvedenih radova i drugih materijalnih dobara, narediti izvođaču da izvede potrebne radove i poduzme mjere koje su po njegovoj ocjeni neophodne za otklanjanje opasnosti.

(10) Izvođač je dužan provesti nalog nadzornog inženjera, osim kada je zbog istog izgledno nastupanje štetnih posljedica.

(11) Izvođač je dužan putem građevinskog dnevnika pravovremeno obavještavati nadzornog inženjera o svim pitanjima bitnim za ispunjenje ugovornih, obveza, o započinjanju pojedinih tehnoloških faza radova, o izvorištima opskrbe materijalom, o radionicama i pogonima u kojima se obavljaju pripremni radovi ili proizvodnja poluproizvoda i gotovih proizvoda, kao i o mehanizaciji koju angažira za izvođenje radova.

(12) Izvođač je dužan od nadzornog inženjera na vrijeme tražiti potrebna objašnjenja tehničke dokumentacije koji mu je tražena objašnjenja i upute dužan dati putem građevinskog dnevnika.

***Ugovorna kazna i naknada štete***

**Članak 30.**

(1) Ako izvođač ugovorene radove ne dovrši u roku iz članka 5. ovog Ugovora, obvezuje se platiti naručitelju ugovornu kaznu iznosu u iznosu od 0,25% od vrijednosti ugovora s PDV-om za svaki dan kašnjenja do urednog izvršenja, s tim da ukupni iznos ugovorne kazne ne može prijeći 10% od ukupno ugovorene vrijednosti radova s PDV-om.

(2) Ukoliko ugovorna kazna dostigne maksimalan iznos naručitelj može raskinuti ovaj ugovor.

(3) U slučaju zakašnjenja izvođača, naručitelj je dužan obavijestiti ponuditelja da osim zahtjeva za izvršenje ugovora, zadržava svoje pravo na naplatu ugovorne kazne sukladno članku 353. stavku 5. Zakona o obveznim odnosima (NN 35/05, 41/08, 125/11 i 78/15).

(4) Naručitelj može naplatiti ugovornu kaznu na način da prilikom plaćanja svakog računa izvođača, iznos za izvedene radove iz dostavljene situacije smanji za iznos ugovorne kazne, o čemu je prethodno dužan obavijestiti ponuditelja pisanim putem, a zakašnjenje će se utvrditi temeljem terminskog plana.

(5) U slučaju da do prekoračenja roka dođe krivnjom izvođača, isti je obavezan uz ugovornu kaznu naknaditi naručitelju i troškove i štetu prouzročenu naručitelju zbog kašnjenja radova kao i troškove produženog stručnog nadzora.

(6) Naručitelj neće naplatiti ugovornu kaznu ukoliko je do kašnjenja došlo uslijed izvanrednih okolnosti na koje ponuditelj nije mogao utjecati niti ih je mogao predvidjeti, pri čemu se uobičajene vremenske neprilike ne smatraju takvom okolnošću.

(7) Naručitelj i izvođač suglasno utvrđuju da se izvođaču neće isplatiti dodatni novčani iznos u slučaju prijevremenog dovršetka ugovorenih radova.

***Prijelazne i završne odredbe***

**Članak 31.**

Ugovorne stranke za realizaciju ovog Ugovora imenuju svoje ovlaštene predstavnike i to:

a) za Naručitelja:\_\_\_\_\_\_\_\_\_

b) za Izvođača: \_\_\_\_\_\_\_\_\_\_.

**Članak 32.**

Sve izmjene i dopune ovog Ugovora su pravovaljane ukoliko su sačinjene u pisanom obliku.

**Članak 33.**

Sporove koji bi proizašli iz ovog Ugovora, ugovorne stranke nastojat će riješiti sporazumno. Ukoliko se sporazum ne postigne, nadležan je stvarno nadležni sud u Zadru.

**Članak 34.**

(1) Ugovorne strane potvrđuju da su upoznate sa sadržajem i značenjem odredbi ovoga Ugovora te se odriču prava pobijanja istog iz razloga nerazumijevanja istog.

(2) Ugovorne strane primaju prava i obveze određene ovim Ugovorom u cijelosti te ga u znak prihvata potpisuju.

**Članak 35.**

Ugovor je sastavljen u 6 (šest) istovjetnih primjeraka, od kojih 2 (dva) primjerka za izvođača, a 4 (četiri) primjerka za naručitelja.

U \_\_\_\_\_\_\_\_, \_\_\_\_\_\_\_\_\_\_\_\_2019. god.

za Izvođača: za Naručitelja

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_